Diari Oficial de la Generalitat Valenciana


Sumari del DOGV 10743, del 16-12-2024 (2024/12297)

RESOLUCIÓ de 10 d'octubre de 2024, de la Direcció General d'Urbanisme, Paisatge i Avaluació Ambiental, per la qual es formula la correcció d'errors de l'informe d'impacte ambiental del Projecte d’obres ambientals i de modernització de regadius de la Séquia Real del Xúquer. Xarxa de distribució del sector 35 dels termes municipals d'Almussafes, Benifaió i Sollana. Expedient: 186/2023/AIA (3191970).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10094

Data del DOGV
:   16-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12282

CVE
:   UMAS-T-6414-02351

Data del document
:   10-10-2024

Organisme emissor
:   Conselleria de Medi Ambient, Infraestructures i Territori

Tipus de document
:   Correcció d'errades

Anàlisi jurídica

 Descriptors 

:   * Almussafes
    * Benifaió
    * Sollana
    * impacte ambiental

«Correcció d'errors de l'informe d'impacte ambiental

Expedient: 186/2023/AIA (3191970)

Projecte: Obres ambientals i de modernització de regadius de la Séquia Real del Xúquer. Xarxa de distribució del sector 35

Promotor/òrgan substantiu: Servici de Regadius. Conselleria d'Agricultura, Ramaderia i Pesca

Ref. òrgan substantiu: DGAGP/SDGEAC/SR/OPA/MPBV Expedient 2.478

Localització: Almussafes, Benifaió i Sollana (València)

Antecedents

Amb data 11 de juliol de 2024 es va emetre resolució d'informe d'impacte ambiental de les obres ambientals i de modernització de regadius de la Séquia Real del Xúquer. Xarxa de distribució del sector 35 (expedient 186/2023/AIA).

S'ha advertit d'ofici la numeració incorrecta dels termes de l'apartat primer de la part resolutiva, ja que s'han saltat els ordinals 9 i 11; i és procedent renumerar-los.

Consideracions jurídiques

D'acord amb el que es preveu en l'article 109.2 de la Llei 39/2015, d'1 d'octubre, del procediment administratiu comú de les administracions públiques, s'establix que les administracions públiques podran rectificar en qualsevol moment, d'ofici o a instàncies de les persones interessades, els errors materials de fet o aritmètics existents en els seus actes.

L'article 8 del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions, assigna a la Conselleria de Medi Ambient, Infraestructures i Territori les competències en matèria de medi ambient, prevenció d'incendis, caça, benestar animal, urbanisme i vertebració del territori, obres públiques, i transports, ports i aeroports.

L'article 116 del Decret 81/2024, de 12 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat establix que la Direcció General d'Urbanisme, Paisatge i Avaluació Ambiental exercix les funcions en matèria d'avaluació ambiental estratègica i impacte ambiental, incloent-hi els sistemes indicadors i les avaluacions ambientals.

Per tot el que antecedix, a proposta del Servici d'Avaluació d'Impacte Ambiental i amb el vistiplau del subdirector general d'Avaluació Ambiental i Paisatge, fent ús de les atribucions que ostente,

RESOLC

Realitzar la següent correcció de la Resolució de data 11 de juliol de 2014 d'informe d'impacte ambiental de les obres ambientals i de modernització de regadius de la Séquia Real del Xúquer. Xarxa de distribució del sector 35 (expedient 186/2023/AIA).

En l'apartat primer:

On diu: 10.

On diu: 12.

On diu: 13.

Ha de renumerar-se: 9.

Ha de renumerar-se: 10.

Ha de renumerar-se: 11.

La present resolució es publicarà en el *Diari Oficial de la Generalitat Valenciana*, d'acord amb el que es disposa en l'article 41 de la Llei 21/2013, de 9 de desembre, d'avaluació ambiental.

  

València, 10 d'octubre de 2024

Miguel Ángel Ivorra Devesa

Director general d'Urbanisme, Paisatge i Avaluació Ambiental